萬德苑

萬德苑，香港道觀，喺林村梧桐寨，就近梧桐寨瀑布。無車路去到，但可以經林錦公路，入梧桐寨村路尾，再行路入去。萬德苑歸萬德至善社管。道觀合道佛儒三教，屬道教全真龍門派。

史

一九一八年二月十五號，廣東道教應元宮，存乩示壇訓：

黃梅雨朾芝蘭窗，空谷聲傳月影長， 
倏忽蟲鳴驚蟄過，又是清明惹斷腸， 
戊午壬辰舒巽軫，雨伯風師灑桃疆， 
消炎何須瓜似錦，自有分龍水夜涼， 
梧桐結子落南山，一胍法傳到新班， 
待到分壇即顯聖，又增高字立派頒， 
軋軋雲車任遨遊，香海雲霓似蜉蝣， 
一粟乾坤壺內顯，醉眼惺忪二十秋， 
獨憐草莽山頭寄，郤衍群雄及早謀， 
管他濁世團團轉，南山古洞好清修， 
華蓋金燈高樹日，邀得鄉民共我遊。

萬德至善社弟子，按呂純陽祖師訓示，一九七二年九月，喺梧桐寨，起萬德苑。

屋宇亭臺
萬德苑入口有萬德苑牌坊，上萬德徑有萬德苑山門。主殿呂祖殿，供奉呂純陽，前有王靈殿，供奉護天宮大王，兩旁有鐘亭、鼓亭，山門梯級上水月宮，供奉觀音大士，旁有童男童女。五福軒，供奉玉皇大帝。行天宮，供奉關帝。斗姥殿，供奉斗姆。三清殿，供奉三清天尊同十八仙佛聖神，另有藏經閣。亭園有八仙亭同積德亭。

香港道教建築
林村